সংশ্লিষ্ট একাধিক সূত্রে জানা গেছে , রাজধানীতে এবার ১৬ টি অস্থায়ী পশুর হাট থেকে ১২৩ কোটি ৭৫ লাখ টাকা আয় করেছেন ইজারাদাররা। আর হাট থেকে ১৩ কোটি ৯৫ লাখ ৬৩ হাজার ৪২৯ টাকা রাজস্ব পেয়েছে ঢাকা উত্তর ও দক্ষিণ দুই সিটি করপোরেশন (ডিএসসিসি ও ডিএনসিসি)। এর মধ্যেও হাট পরিষ্কারসহ অন্যান্য কাজে সিটি করপোরেশনের আরও অন্তত দুই কোটি টাকা খরচ হয়েছে। ফলে এবছর হাট থেকে ১২ কোটি টাকার বেশি আয় করতে পারেনি সংস্থা দুটি। অভিযোগ উঠেছে, ক্ষমতাশীনদের সিন্ডিকেট ও কর্মকর্তাদের দুর্নীতির কারণে হাট ইজারা থেকে পর্যাপ্ত আয় করতে পারেনি সিটি করপোরেশন। ইজারাদারদের এমন আয়কে ‘অস্বাভাবিক’ বলে মন্তব্য করেছেন বিশেষজ্ঞরা।